钦定古今图书集成/明伦汇编/闺媛典/第087卷 > 何金妹
## 钦定古今图书集成/明伦汇编/闺媛典/第087卷 > 何金妹

按《南陵县志》：何金妹，晋孝子琦裔也。幼许同乡郭氏，
未成婚，郭以疾殁。父母閟其事，不令女知。郭翁以孝
服藏匿筐中以遗女，启之则巾帼麻衰也。女号泣立
起，如郭。哀毁守丧，躬操井臼，以事郭父母。三年服阕，
走就死者墓曰：“吾今得从子游矣。”以头触墓砖而死，
遂祔葬。事闻，建坊，附烈女祠祀焉。